stanford-oval/wikipedia huggingface dataset:
หวัง เจิ้งจฺวิน
การเป็นหฺวังไท่โฮ่ว > ปัญหาการสืบบัลลังก์

จักรพรรดิฮั่นเฉิงมีที่ชายาที่โปรดปรานอยู่หลายคน คนหนึ่งเป็นสตรีจากสกุลสฺวี่ (許) ซึ่งภายหลังเป็นที่รู้จักว่า "จักรพรรดินีเซี่ยวเฉิงสฺวี่" (孝成许皇后) อีกคนเป็นสตรีจากสกุลปัน (班) ซึ่งได้ฐานันดรศักดิ์ว่า "ปันเจี๋ยอฺวี๋" (班婕妤) แต่สตรีทั้งสองไม่สามารถมีพระโอรสให้แก่พระองค์ได้ หวัง เจิ้งจฺวิน จึงส่งเสริมให้จักรพรรดิฮั่นเฉิง บุตรของตน มีชายาเพิ่มขึ้นเรื่อย ๆ แต่ก็ยังไม่สามารถมีทายาทได้สักที
ครั้นราว 19 ปีก่อนคริสตกาล จักรพรรดิฮั่นเฉิงเสด็จไปเยี่ยมองค์หญิงหยางอา (陽阿公主) และเห็นนางรำนามว่า "จ้าว เฟย์ย่าน" (趙飛燕) จากสกุลจ้าว (趙) กับน้องสาวหรือพี่สาวของนาง นามว่า "จ้าว เหอเต๋อ" (趙合德) จึงตั้งหญิงทั้งสองเป็นชายาคนใหม่ ทั้งยังโปรดปรานทั้งสองนางยิ่งกว่าเซี่ยวเฉิงสฺวี่กับปันเจี๋ยอฺวี๋ ต่อมาเมื่อ 18 ปีก่อนคริสตกาล หญิงสกุลจ้าวทั้งสองกล่าวหาว่า เซี่ยวเฉิงสฺวี่กับปันเจี๋ยอฺวี๋เล่นคุณไสย เซี่ยวเฉิงสฺวี่จึงถูกถอดจากตำแหน่ง ส่วนปันเจี๋ยอฺวี๋รอดพ้นข้อกล่าวหา แต่ไม่อยากทนกับสภาพกดดันดังเดิม จึงขอไปอยู่ปรนนิบัติหวัง เจิ้งจฺวิน แทน
จักรพรรดิฮั่นเฉิงประสงค์จะตั้งจ้าว เฟย์ย่าน เป็นจักรพรรดินี แต่หวัง เจิ้งจฺวิน คัดค้านเพราะเห็นว่า นางมีชาติกำเนิดต่ำ ทั้งยังเคยเป็นนางรำมาก่อน แต่ใน 16 ปีก่อนคริสตกาล หวัง เจิ้งจฺวิน ก็ยอมให้บุตรของตนตั้งจักรพรรดินีได้ตามใจปรารถนา กระนั้น หญิงสกุลจ้าวทั้งสองคนก็ไม่สามารถมีโอรสให้แก่จักรพรรดิฮั่นเฉิงได้
ครั้นถึง 9 ปีก่อนคริสตกาล จักรพรรดิฮั่นเฉิงยังไร้ทายาทมาสืบราชบัลลังก์ต่อ จึงประสงค์จะตั้งน้องชาย คือ หลิว ซิ่ง (劉興) ซึ่งดำรงฐานันศักดิ์ "จางชานหวัง" (中山王) หรือหลานชาย คือ หลิว ซิน ซึ่งเป็นโอรสของหลิว คัง และดำรงฐานันดรศักดิ์ "ติ้งเถาหวัง" (定陶王) ขึ้นเป็นรัชทายาท ฟู่เจาอี๋ ย่าของหลิว ซิน จึงมอบของกำนัลมากมายให้แก่คนสกุลจ้าวและหวัง เพื่อที่เขาเหล่านั้นจะได้ไปชมชื่นหลิว ซิน ต่อพระพักตร์ เป็นเหตุให้จักรพรรดิฮั่นเฉิงตั้งหลิว ซิน เป็นรัชทายาทเมื่อ 8 ปีก่อนคริสตกาล
ครั้น 7 ปีก่อนคริสตกาล จักรพรรดิฮั่นเฉิงสิ้นพระชนม์กะทันหัน เอกสารประวัติศาสตร์บางฉบับระบุว่า เป็นเพราะเสวยยาปลุกกำหนัดที่จ้าว เหอเต๋อ ถวายมากเกินไป หลังจากนั้น หลิว ซิน ก็ขึ้นสืบราชสมบัติเป็นจักรพรรดิฮั่นอาย
เนื่องจากมีรายงานว่า แท้จริงแล้ว จักรพรรดิฮั่นเฉิงมีโอรสกับชายาองค์อื่นถึงสององค์ แต่จ้าว เหอเต๋อ สั่งให้ลอบสังหารตั้งแต่ยังเล็ก หวัง เจิ้งจฺวิน จึงทูลให้จักรพรรดิฮั่นอายถอดคนสกุลจ้าวออกจากยศถาบรรดาศักดิ์แล้วเนรเทศไปทั้งสิ้น ส่วนจ้าว เหอเต๋อ ชิงฆ่าตัวตาย และจ้าว เฟย์ย่าน ได้รับการไว้ชีวิตไปพลางก่อน
การเป็นไท่หฺวังไท่โฮ่ว

เมื่อจักรพรรดิฮั่นอายขึ้นครองราชย์แล้ว หวัง เจิ้งจฺวิน ได้เลื่อนฐานันดรศักดิ์เป็นพระจักรพรรดินีอัยยิกาเจ้า เรียก "ไท่หฺวังไท่โฮ่ว" (太皇太后) สำหรับจักรพรรดิฮั่นอายนั้น แม้พยายามจะสร้างฐานอำนาจของพระองค์เอง แต่ก็ยังเกรงสกุลหวังของหวัง เจิ้งจฺวิน อยู่ ก็ยอมให้คนสกุลหวังอยู่ในตำแหน่งต่อไปตามเดิม
อย่างไรก็ดี ฟู่เจาอี๋ พระเจ้าย่าของจักรพรรดิฮั่นอาย พยายามจะเข้าแทรกแซงการเมือง ฟู่เจาอี๋ไม่พอใจในฐานันดรศักดิ์ที่ได้รับหลังจักรพรรดิฮั่นอายขึ้นครองราชย์ และเรียกร้องฐานันดรศักดิ์เทียบเท่าหวัง เจิ้งจฺวิน หวัง เจิ้งจฺวิน ยอมให้ฟู่เจาอี๋มีฐานันดรศักดิ์สูงขึ้นเท่ากัน แต่ใช้คำต่างออกไปเป็น "ตี้ไท่ไท่โฮ่ว" (帝太太后) ส่วนติ้งเฟย์ (定妃) พระมารดาของจักรพรรดิฮั่นอาย ได้เป็นพระจักรพรรดิชนนี เรียก "ตี้ไท่โฮ่ว" (帝太后)
กระนั้น ฟู่เจาอี๋ไม่ก็ยังไม่พอใจในยศศักดิ์ที่ได้รับ และพยายามจะเข้าควบคุมราชกิจของจักรพรรดิฮั่นอาย ความประสงค์หนึ่งของนาง คือ ขับสกุลหวังของหวัง เจิ้งจฺวิน ออกไปจากตำแหน่งหน้าที่ราชการให้สิ้น หวัง เจิ้งจฺวิน ไม่ประสงค์จะวิวาทกับฟู่เจาอี๋ จึงยอมสั่งให้คนจากสกุลหวังของตนหลีกทางให้นาง ข้อนี้ทำให้ไพร่ฟ้าข้าแผ่นดินชื่นชมสกุลหวังที่ยอมโอนอ่อนเพื่อไม่ให้บ้านเมืองเสียหาย และหันไปเหนื่อยหน่ายกับจักรพรรดิฮั่นอายที่นับวันยิ่งแสดงออกว่า ไร้ปรีชาสามารถในการปกครองแผ่นดิน โดยเฉพาะเมื่อเกิดกรณีที่ฟู่เจาอี๋กำจัดเฝิง ยฺเวี่ยน (馮媛) ชายาอีกองค์หนึ่งของจักรพรรดิฮั่น-ยฺเหวียน ซึ่งพระนางถือเป็นศัตรูหัวใจ โดยบีบให้เฝิง ยฺเวี่ยน ฆ่าตัวตายด้วยข้อกล่าวหาว่าเป็นแม่มด แล้วประหารสกุลเฝิงทั้งโคตร
ครั้น 1 ปีก่อนคริสตกาล จักรพรรดิฮั่นอายสิ้นพระชนม์ลงโดยไร้รัชทายาท ทำให้ราชสำนักปั่นป่วน หวัง เจิ้งจฺวิน ในฐานะที่มีฐานันดรศักดิ์สูงสุดในราชวงศ์ จึงต้องคอยประคับประคองสถานการณ์
การยึดอำนาจของหวัง หมั่ง

เวลานั้น ต่ง เสียน (董賢) ชายคู่ขาของจักรพรรดิฮั่นอาย กำลังเป็นผู้บัญชาการกองทัพและมีอำนาจมากที่สุดในการปกครอง พอจักรพรรดิฮั่นอายสิ้นพระชนม์ลง ทำให้บ้านเมืองไม่รู้ที่จะเดินต่อไปอย่างไร หวัง เจิ้งจฺวิน จึงเรียกพระราชลัญจกรมาไว้ที่ตนและให้หาต่ง เสียน มาเข้าเฝ้า เอาพระราชลัญจกรถอดต่ง เสียน ออกจากตำแหน่ง แล้วให้หวัง หมั่ง (王莽) ญาติของตน เข้าควบคุมทหารรักษาพระองค์ ต่ง เสียน ตกใจ และชิงฆ่าตัวตาย
หวัง เจิ้งจฺวิน ยอมให้หวัง หมั่ง กำจัดคนสกุลฟู่ของฟู่เจาอี๋ และคนสกุลติ้งของติ้งเฟย์ ออกไปจากราชสำนัก แล้วให้หลิว ค่าน (劉衎) หลานของเฝิง ยฺเวี่ยน (馮媛) ชายาอีกองค์หนึ่งของจักรพรรดิฮั่น-ยฺเหวียน พระสวามีของนาง ขึ้นครองราชย์เป็นจักรพรรดิฮั่นผิง โดยมีหวัง หมั่ง สำเร็จราชการแทนพระองค์
ฐานันดรศักดิ์

50–48 ปีก่อนคริสตกาล: พระชายาของรัชทายาทตำแหน่ง "ไท่จื่อ" (太子) เรียก "ไท่จื่อเฟย์" (太子妃)
48–33 ปีก่อนคริสตกาล: พระจักรพรรดินีมเหสีของจักรพรรดิ เรียก "หฺวังโฮ่ว" (皇后)
33–7 ปีก่อนคริสตกาล: พระจักรพรรดินีชนนีพันปีหลวง เรียก "หฺวังไท่โฮ่ว" (皇太后)
7 ปีก่อนคริสตกาล – ค.ศ. 8: พระจักรพรรดินีอัยยิกาเจ้า เรียก "ไท่หฺวังไท่โฮ่ว" (太皇太后)
ค.ศ. 8–13: "ซินชื่อเหวินหมู่ไท่หฺวังไท่โฮ่ว" (新室文母太皇太后)
พระญาติ > สกุลหลิว (ฝ่ายพระสวามี)

พระสวามี: หลิว ชื่อ (劉奭), ขึ้นครองราชย์เป็นจักรพรรดิฮั่น-ยฺเหวียน (漢元帝)
พระโอรส: หลิว อ้าว (劉驁), ขึ้นครองราชย์เป็นจักรพรรดิฮั่นเฉิง (漢成帝); สมรสกับสตรีจากสกุลสฺวี่ (許), ได้เป็นจักรพรรดินีเซี่ยวเฉิงสฺวี่ (孝成许皇后); และสมรสกับจ้าว เฟย์ย่าน (趙飛燕) จากสกุลจ้าว (趙), ได้เป็นจักรพรรดินีเซี่ยวเฉิงจ้าว (孝成趙皇后), ภายหลังมักเรียก "จ้าวไท่โฮ่ว" (趙太后)
ชายาองค์อื่น ๆ ของพระสวามี:
หญิงจากสกุลฟู่ (傅), ได้ฐานันดรศักดิ์ "ฟู่เจาอี๋" (傅昭儀), ภายหลังมักเรียก "ฟู่ไท่โฮ่ว" (傅太后)
บุตรของฟู่เจาอี๋: หลิว คัง (劉康), ได้ฐานันดรศักดิ์ "ติ้งเถาหวัง" (定陶王); สมรสกับหญิงไม่ทราบนาม, ได้ฐานันดรศักดิ์ว่า "ติ้งเฟย์" (定妃), ภายหลังมักเรียก "ติ้งไท่โฮ่ว" (定太后)
บุตรของหลิว คัง: หลิว ซิน (劉欣), ขึ้นครองราชย์เป็นจักรพรรดิฮั่นอาย (汉哀帝); สมรสกับหญิงจากสกุลฟู่ (傅), ได้เป็นจักรพรรดินีเซี่ยวอายฟู่ (孝哀傅皇后)
เฝิง ยฺเวี่ยน (馮媛) จากสกุลเฝิง (馮)
บุตรของเฝิง ยฺเวี่ยน: หลิว ซิ่ง (劉興), ได้ฐานันดรศักดิ์ "จงชานเซี่ยวหวัง" (中山孝王); สมรสกับหญิงจากสกุลเว่ย์ (衛)
บุตรของหลิว ซิ่ง: หลิว ค่าน (劉衎), ขึ้นครองราชย์เป็นจักรพรรดิฮั่นผิง (汉平帝); สมรสกับหญิงจากสกุลหวัง (王), ได้เป็นจักรพรรดินีเซี่ยวผิงหวัง (孝平王皇后)
พระญาติ > สกุลหวัง (ฝ่ายบิดา)

บิดา: หวัง จิ้น (王禁)
มารดา: หลี่ ชิน (李親) จากสกุลหลี่ (李)
พี่ชายหรือน้องชาย
คนที่ 1: หวัง จฺวินจื้อ (王钧治), ภายหลังเปลี่ยนชื่อเป็น "วัง เฟิง" (汪锋)
คนที่ 2: หวัง ม่าน (王曼)
บุตรของหวัง ม่าน: หวัง หมั่ง (王莽); สมรสกับหญิงร่วมสกุลหวัง, ภายหลังได้เป็นจักรพรรดินีเซี่ยวมู่ (孝睦皇后)
บุตรของหวัง หมั่ง: หญิงไม่ทราบชื่อ; สมรสกับจักรพรรดิฮั่นผิง, ได้เป็นจักรพรรดินีเซี่ยวผิงหวัง
คนที่ 3: หวัง ต้าน (王旦)
คนที่ 4: หวัง ชง (王充)
คนที่ 5: Wang Sheung
คนที่ 6: Wang Li
คนที่ 7: Wang Jin
คนที่ 8: Wang Fengshi
บรรณานุกรม

Ban 班, Gu 固; Ban 班, Zhao 昭 (111). 汉书 [Book of Han] (ภาษาจีน).
Yap, Joseph P. (2009). Wars With The Xiongnu, A Translation from Zizhi tongjian. AuthorHouse, Bloomington, Indiana, U.S.A. ISBN 978-1-4490-0604-4. Chapters 11-16.
อัมบาโซเนีย

แผนที่ของแคเมอรูนใต้(อัมบาโซเนีย)
อัมบาโซเนีย (Ambazonia) เป็นองค์กรก่อตั้งเมื่อ พ.ศ. 2528 เพื่อแบ่งแยกดินแดนแคเมอรูนใต้ ซึ่งเป็นเขตที่ใช้ภาษาอังกฤษในจังหวัดตะวันออกเฉียงเหนือและตะวันตกเฉียงใต้ในแคเมอรูน อัมบาโซเนียใช้เป็นชื่อองค์กรและชื่อประเทศที่เกิดจากการแยกตัวของสหภาพระหว่างแคเมอรูนใต้กับแคเมอรูนเมื่อ พ.ศ. 2504
สาธารณรัฐอัมบาโซเนียประกาศเอกราชเมื่อเดือนธันวาคม พ.ศ. 2542 โดยกองกำลังแบ่งแยกดินแดนในบริเวณที่เคยเป็นดินแดนในอารักขาของอังกฤษทางภาคใต้ของแคเมอรูน การประกาศเอกราชนี้ไม่ได้รับการยอมรับจากประเทศใดหรือแม้แต่สหประชาชาติ พ.ศ. 2548 อัมบาโซเนียเข้าเป็นสมาชิกขององค์กรชาติและประชาชนที่ไม่เป็นที่รู้จัก ประชากรในบริเวณนี้พูดภาษาอังกฤษเป็นภาษาที่สอง ส่วนใหญ่เชื่อว่าสิทธิของชนกลุ่มน้อยที่พูดภาษาอังกฤษไม่ได้รับการยอมรับจากคนส่วนใหญ่ของแคเมอรูนที่พูดภาษาฝรั่งเศส และการปกป้องสิทธิคือการเรียกร้องเอกราช ชาวอัมบาโซเนียที่ลี้ภัยออกนอกประเทศจัดตั้งพรรคปลดปล่อยอัมบาโซเนียในเดือนกรกฎาคม พ.ศ. 2547
แคเมอรูนใต้เป็นดินแดนที่เคยอยู่ภายใต้การอารักขาของสหประชาติและรวมเข้ากับสาธารณรัฐแคเมอรูน (เดิมคือแคเมอรูนของฝรั่งเศส) เมื่อ พ.ศ. 2504 หลังจากการลงประชามติ ทางภาคเหนือของแคเมอรูนอังกฤษเลือกรวมเข้ากับไนจีเรีย
อัมบาโซเนียอยู่ระหว่างไนจีเรียทางตะวันตกและเหนือ สาธารณรัฐแคเมอรูนอยู่ทางตะวันออก มีสภาพเป็นลิ่มระหว่างแอฟริกาตะวันตกและอิเควทอเรียลแอฟริกาของฝรั่งเศส ถ้าได้รับเอกราช อัมบาโซเนียจะมีเขตแดนทางทะเลติดต่อกับไนจีเรีย แคเมอรูน และอิเควทอเรียลกินี มีขนาด 43,000 ตร.กม. ประชากร 6 ล้านคน
แหล่งข้อมูลอื่น

Ambazonia on Indymedia เก็บถาวร 2006-06-20 ที่ เวย์แบ็กแมชชีน
อำเภอไทยเจริญ

| อำเภอไทยเจริญ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Thai Charoen
คำขวัญ: ถิ่นภูกอย รอยพระพุทธบาท ผ้าสีธรรมชาติทอมือ เลื่องลือโบสถ์ไม้ใหญ่ ลำเซบายไหลผ่าน ลานหินซ้อนภูฮัง
แผนที่จังหวัดยโสธร เน้นอำเภอไทยเจริญ
พิกัด: 16°3′47″N 104°26′50″E﻿ / ﻿16.06306°N 104.44722°E﻿ / 16.06306; 104.44722
ประเทศ:  ไทย
จังหวัด: ยโสธร
พื้นที่
 • ทั้งหมด: 272.2 ตร.กม. (105.1 ตร.ไมล์)
ประชากร (2564)
 • ทั้งหมด: 30,477 คน
 • ความหนาแน่น: 111.97 คน/ตร.กม. (290.0 คน/ตร.ไมล์)
รหัสไปรษณีย์ : 35120
รหัสภูมิศาสตร์: 3509
ที่ตั้งที่ว่าการ: ที่ว่าการอำเภอไทยเจริญ หมู่ที่ 1 ถนนคำเตย-นาคำ ตำบลไทยเจริญ อำเภอไทยเจริญ จังหวัดยโสธร 35120
 ส่วนหนึ่งของสารานุกรมประเทศไทย
ที่ว่าการอำเภอไทยเจริญ
ประเพณีบุญคุณลานอำเภอไทยเจริญ 2561
การเล่นดนตรีพื้นเมืองอีสาน (พิณและแคน) ประกอบการฟ้อนรำของประชาชนในอำเภอที่มาร่วมงานบุญในคืนนั้น
ไทยเจริญ เป็นอำเภอหนึ่งของจังหวัดยโสธร จัดตั้งขึ้นเป็นอำเภอลำดับที่ 9 ของจังหวัดยโสธร
ที่ตั้งและอาณาเขต

อำเภอไทยเจริญตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอเลิงนกทา
ทิศตะวันออก ติดต่อกับอำเภอเสนางคนิคม (จังหวัดอำนาจเจริญ)
ทิศใต้ ติดต่อกับอำเภอเมืองอำนาจเจริญ (จังหวัดอำนาจเจริญ) และอำเภอป่าติ้ว
ทิศตะวันตก ติดต่อกับอำเภอกุดชุม
ประวัติ

ท้องที่อำเภอไทยเจริญเดิมเป็นส่วนหนึ่งของอำเภอเลิงนกทา ทางราชการได้แบ่งพื้นที่การปกครองตำบลไทยเจริญ ตำบลน้ำคำ ตำบลคำไผ่ ตำบลคำเตย และตำบลส่มผ่อ ออกมาตั้งเป็น กิ่งอำเภอไทยเจริญ ตามประกาศกระทรวงมหาดไทยลงวันที่ 13 มีนาคม พ.ศ. 2535 โดยมีผลบังคับตั้งแต่วันที่ 22 เมษายน ปีเดียวกัน
และต่อมาได้มีพระราชกฤษฎีกาเมื่อวันที่ 15 กันยายน พ.ศ. 2540 ยกฐานะขึ้นเป็น อำเภอไทยเจริญ โดยมีผลบังคับตั้งแต่วันที่ 26 กันยายน ปีเดียวกัน กลายเป็นอำเภอลำดับที่ 9 ของจังหวัดยโสธร และเป็นลำดับที่ 774 ของประเทศไทย
การแบ่งเขตการปกครอง > การปกครองส่วนภูมิภาค

อำเภอไทยเจริญแบ่งพื้นที่การปกครองออกเป็น 5 ตำบล 48 หมู่บ้าน ได้แก่
| 0 | 1 | 2 | 3 | 4 |
| --- | --- | --- | --- | --- |

| 1. | ไทยเจริญ | Thai Charoen |  | 6 หมู่บ้าน |
| 2. | น้ำคำ | Nam Kham |  | 12 หมู่บ้าน |
| 3. | ส้มผ่อ | Som Pho |  | 8 หมู่บ้าน |
| 4. | คำเตย | Kham Toei |  | 13 หมู่บ้าน |
| 5. | คำไผ่ | Kham Phai |  | 9 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอไทยเจริญประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลคำเตย ครอบคลุมพื้นที่ตำบลคำเตยทั้งตำบล
องค์การบริหารส่วนตำบลไทยเจริญ ครอบคลุมพื้นที่ตำบลไทยเจริญทั้งตำบล
องค์การบริหารส่วนตำบลน้ำคำ ครอบคลุมพื้นที่ตำบลน้ำคำทั้งตำบล
องค์การบริหารส่วนตำบลส้มผ่อ ครอบคลุมพื้นที่ตำบลส้มผ่อทั้งตำบล
องค์การบริหารส่วนตำบลคำไผ่ ครอบคลุมพื้นที่ตำบลคำไผ่ทั้งตำบล
สถานที่ท่องเที่ยว

วัดอัครเทวดามีคาแอล ซ่งแย้ เป็นศาสนสถานที่สามารถบรรจุคนได้มากกว่า 500 คน โบสถ์แห่งนี้ถือเป็นโบสถ์คริสต์นิกายโรมันคาทอลิกที่สร้างขึ้นด้วยไม้ที่ใหญ่ที่สุดในประเทศไทย
วัดไทยเจริญ (ภูกลอย) เป็นสถานที่ประดิษฐานรอยพระพุทธบาท ซึ่งเป็นที่เคารพสักการะของชาวอำเภอไทยเจริญ
หัวใจยัง (อยาก)

| หัวใจยัง (อยาก) มีรัก |
| --- | --- |
ประเภท: โรแมนติก-ดราม่า
สร้างโดย: บริษัท แพลนเน็ต เอ็นเตอร์เทนเม้นต์ จำกัด
เขียนโดย: บทประพันธ์: แพลนเน็ต  กรุ๊ป บทโทรทัศน์: สุภาพ เตียว
กำกับโดย: กฤษณ์ ศุกระมงคล
แสดงนำ: ฉัตรชัย เปล่งพานิช จินตหรา สุขพัฒน์ ลีโอ พุฒ ซาร่า มาลากุล เลน
ดนตรีแก่นเรื่องเปิด: เธอกับฉัน - เรืองศักดิ์ ลอยชูศักดิ์
ดนตรีแก่นเรื่องปิด: -
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: ตอน
การผลิต
ผู้อำนวยการสร้าง: ศุภฌา ครุฑนาค
ความยาวตอน: 45 นาที / ตอน
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: พ.ศ. 2543 – พ.ศ. 2543
หัวใจยัง (อยาก) มีรัก เป็นละครโทรทัศน์แนวโรแมนติก-ดราม่า บทประพันธ์ของ แพลนเน็ต  กรุ๊ป บทโทรทัศน์โดย สุภาพ เตียว กำกับการแสดงโดย กฤษณ์ ศุกระมงคล ผลิตโดย บริษัท แพลนเน็ต เอ็นเตอร์เทนเม้นต์ จำกัด ออกอากาศทุกวันเสาร์–อาทิตย์ เวลา 11.00 - 11.45 น. ทาง สถานีโทรทัศน์ไทยทีวีสีช่อง3 นำแสดงโดย ฉัตรชัย เปล่งพานิช, จินตหรา สุขพัฒน์, ลีโอ พุฒ, ซาร่า มาลากุล เลน และนักแสดงชั้นนำอีกมากมาย เริ่มตอนแรกวันที่ พ.ศ. 2543–พ.ศ. 2543
เรื่องย่อ

หัวใจยัง(อยาก)มีรัก  เป็นเรื่องราวของพิงค์  สาวไทยวัย  30  ปี  ผู้หลงไหลในอาชีพการเป็นหัวหน้าฝ่ายดูแลศิลปินที่ต้องคอยแก้ปัญหาให้กับศิลปินทุกคน   จนทำให้เธอไม่มีเวลามาแก้ปัญหาในชีวิตตัวเธอเอง การหย่าร้าง 2 ครั้งที่ผ่านมาเป็นสิ่งที่การันตีได้ และเธอคงจะไม่เดือดเนื้อร้อนใจนักกับชีวิตคู่หากเธอไม่ได้เกิดมาเป็นคนรักเด็กเป็นชีวิตจิตใจ และอยากมีลูกมากที่สุดในชีวิต แต่เมื่อหมอประจำตัวของเธอยื่นคำขาดว่าถ้าอายุเกิน 30 ไป แล้วห้ามตั้งท้องเด็ดขาดเพราะมดลูกไม่ดีประกอบกับความเครียดมากเกินไปจะทำให้เด็กที่เกิดมาไม่สมประกอบ เธอจึงอยากแต่งงานอีกครั้งกับคนที่เธอพึงพอใจที่สุด
รายชื่อนักแสดงและการสร้าง

| ปี | พ> ศ. 2543 |
| --- | --- |
สถานีออกอากาศ: ช่อง 3
ผู้สร้าง: บริษัท แพลนเน็ต เอ็นเตอร์เทนเม้นต์ จำกัด
ผู้กำกับการแสดง: กฤษณ์ ศุภระมงคล
บทโทรทัศน์: สุภาพ เตียว
: ฉัตรชัย เปล่งพานิช
พิ้งค์: จินตหรา สุขพัฒน์
โจ: ลีโอ พุฒ
: ซาร่า มาลากุล เลน
: รอน บรรจงสร้าง
: รัชนก แสง-ชูโต
: เกรียงไกร อุณหะนันทน์
: วริศรา ลี้ธีระกุล
แวว: ธิติมา สังขพิทักษ์
: เมคูมิ ยามางุจิ
: วัชรเกียรติ บุญภักดี
: สมเกียรติ คุณานิธิพงศ์
: รัฐพงศ์ เตโชชัชวาล
: วิมลพันธ์ ชาลีจังหาญ
: กรุณา มอริส
: มารยาท ถายะเดช
: จุไรพร ศิริภูวณิชย์
แทน: ด.ช.ลูคัส บุญธนกิจ
: พีระ ทิพย์ประสิทธิ
: วสันต์ อุตตมะโยธิน
: ปวันรัตน์ นาคสุริยะ
: ปาริฉัตร ไพรหิรัญ
: เคน สทรุทเคอร์
: จตุรบ วิชยาภัย
เพลงประกอบละคร

เพลง เธอกับฉัน - ขับร้องโดย เรืองศักดิ์ ลอยชูศักดิ์
แหล่งข้อมูลอื่น

| ไทยทีวีสีช่อง 3: ละครช่วงเช้าวันเสาร์ - วันอาทิตย์ เวลา 11> 00 - 11.45 น. |
| --- | --- | --- |
| ก่อนหน้า | หัวใจยัง (อยาก) มีรัก | ถัดไป |
| รักทะเล้น | หัวใจยัง (อยาก) มีรัก | โค้งสุดท้าย หัวใจยังแหว๋ว |
อัตรากำไรจากการดำเนินงาน

ในทางธุรกิจ อัตรากำไรจากการดำเนินงาน เป็นอัตราส่วนกำไรจากการดำเนินงานหารด้วยยอดขายสุทธิ มักมีหน่วยเป็นเปอร์เซนต์
\mathrm {Operating\ margin} =\left({\frac {\mathrm {Operating\ income} }{\mathrm {Revenue} }}\right)
กำไรสุทธิวัดความสามารถในการทำกำไรของการลงทุนหลังคิดราคาทั้งหมดแล้ว
ผลตอบแทนจากยอดขาย (ROS) เป็นกำไรสุทธิที่คิดจากร้อยละของรายได้จากการขาย เป็นตัวชี้วัดความสามารถในการทำกำไรและมักใช้เปรียบเทียบความสามารถในการทำกำไรของบริษัทและอุตสาหกรรมที่มีขนาดต่างกัน ที่สำคัญ ผลตอบแทนจากยอดขายมิได้อธิบายทุนที่ใช้เพื่อสร้างกำไร ในการสำรวจผู้จัดการการตลาดอาวุโสเกือบ 200 คน 69% ตอบว่า พวกเขาพบว่าตัววัด "ผลตอบแทนจากยอดขาย" เป็นประโยชน์มาก
รายได้ก่อนหักดอกเบี้ย ภาษี ค่าเสื่อมราคาและการผ่อนชำระหนี้ (EBITDA) เป็นการวัดงบกระแสเงินสดการดำเนินงาน ซึ่งลดผลของนโยบายการบัญชี การเงินและภาษีต่อกำไรที่รายงาน
อัตภาพ

อัตภาพ (อ่านว่า อัดตะภาบ) แปลว่า ความเป็นตนเอง, ภาวะแห่งตน
อัตภาพ ใช้หมายถึงตัวตน, ร่างกาย, ชีวิต, รูปลักษณะ เป็นคำบ่งบอกถึงอวัยวะต่างๆ ในร่างกายของคนตลอดถึงบุคลิกภาพและความเป็นอยู่แห่งชีวิตโดยภาพรวม มีความหมายเดียวกับคำว่าอัตตา ซึ่งแปลว่าตัวตนเหมือนกัน
อัตภาพ ได้มีการนำมาใช้ในสำนวนไทย เช่น
"เขามีรายได้สมควรแก่อัตภาพ" หมายความว่ามีรายได้พอเลี้ยงตัว
"ทำอะไรก็ตามต้องดูอัตภาพตัวเองว่าพอจะทำไหวไหม" หมายความว่าดูร่างกายตัวเองด้วย
หัวใจรักข้ามภพ

| หัวใจรักข้ามภพ |
| --- | --- |
สร้างโดย: ชลลัมพี โปรดักชั่น
กำกับโดย: ตระกูล อรุณสวัสดิ์
แสดงนำ: ณัฐฐพนธ์ ลียะวณิช มนัสนันท์ พันเลิศวงศ์สกุล อัมราภัสร์ จุลกะเศียน นภัสกร มิตรเอม 
ผู้ประพันธ์ดนตรีแก่นเรื่อง: เพลง ดั่งฝันฉันใด  โดย เคลียร์ ฟังเพลงนี้  เพลง เก็บเอาไว้คำว่ารักเธอ  โดย จิรัฐชัย ชยุติ (เตชินท์) ฟังเพลงนี้
การผลิต
ความยาวตอน: ประมาณ 1 ชั่วโมง
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 21 กันยายน พ.ศ. 2553 – 28 ตุลาคม  พ.ศ. 2553
หัวใจรักข้ามภพ เป็นละครโทรทัศน์ไทยแนวพีเรียด-แอ็กชั่น-โรแมนติก-คอมเมดี้ ออกฉายเมื่อวันที่  21 กันยายน พ.ศ. 2553 ถึงวันที่ 28 ตุลาคม พ.ศ. 2553  ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ชลลัมพีโปรดักชั่น จำกัด บทประพันธ์วิชชุกร บทโทรทัศน์ เบญจมาศ ดาลหิรัญรัตน์,ศักดิ์ชาย เกียรติปัญญาโอภาส กำกับการแสดงโดย  ตระกูล อรุณสวัสดิ์
รายชื่อนักแสดง

ณัฐพล ลียะวณิช รับบทเป็น   มาร์ค
มนัสนันท์ พันเลิศวงศ์สกุล รับบทเป็น  ลูกจัน
นภัสกร มิตรเอม    รับบทเป็น   ขุนไกร
อัมราภัสร์ จุลกะเศียน รับบทเป็น   แพท
สุคนธวา เกิดนิมิตร  รับบทเป็น  พะยอม
นิธิชัย ยศอมรสุนทร รับบทเป็น   ชิต
โจโจ้ ไมอ๊อกซิ    รับบทเป็น  คะนึง
ศุภกรณ์ กิจสุวรรณ  รับบทเป็น   ต้อม
ประกาศิต โบสุวรรณ
ศานติ สันติเวชกุล
จตุพล ชมพูนิช
บอล เชิญยิ้ม
ดารัณ ฐิตะกวิน
กัลยา จิรชัยศักดิ์เดชา รับบทเป็น มะตูม
สุรพันธ์ ชาวปากน้ำ
พิธาน คณิวิชาภรณ์
ดวงหทัย ศรัทธาทิพย์
อนุชา อึ้งวัฒนา
ศิณัชชัย คูสกุลธรรม
ณฐกร ไตรกิศยเวช
ไจแอนท์ เชิญยิ้ม
หยอง ลูกหยี
รายชื่อนักแสดงรับเชิญ

สุเชาว์ พงษ์วิไล
หม่อมเหยิน
เอก โอรี
กิตติศักดิ์ นาคพงษ์
จุมพจน์ ศรีจามร
ด.ญ.สุพิชชา มงคลจิตตานนท์ รับบทเป็น มุก
ด.ญ.ภิรัญชญา คเชนทร์นุกูล รับบท แพท (วัยเด็ก)
บทตัวละคร

ณัฐฐพนธ์ ลียะวณิช รับบท มาร์ค
ผู้กำกับเทวดา เอาแต่ใจตัวเอง เกิดเมืองไทยไปโตเมืองนอก ไม่สนใจใครนอกจากตนเอง ไม่มีความรักแท้ เน้นแต่ความสำเร็จส่วนตน แต่พอได้มาพบกับลูกจัน จึงเปลี่ยนไป ทะลุมิติไปสู่อดีตเห็นความรัก ความเสีย สละเพื่อบ้านเพื่อเมือง ทำให้ความคิดเปลี่ยนเห็นแก่ประโยชน์ส่วนรวมมากขึ้น
มนัสนันท์ พันเลิศวงศ์สกุล รับบท ลูกจัน
เป็นหญิงไทยหัวใจแกร่งเพราะเติบโตมากับบิดาและแม่นม รักชาติ รักศักดิ์ศรี ยอมทำทุกอย่างเพื่อบ้านเมือง แม้ต้องแต่งงานกับคนที่ไม่ได้รัก ทะลุผ่านมิติกาลเวลามาด้วยเหตุมหัศจรรย์ กล้าหาญ มีน้ำใจ
อัมราภัสร์ จุลกะเศียน รับบท แพท
เป็นนางเอกหนัง ลูกสาวหัวแก้วหัวแหวนของเสี่ยเกรียง เอาแต่ใจตัวเอง อดีตเคยเป็นแฟนกับต้อม ปัจจุบันเป็นแฟนกับมาร์ค ไม่ชอบลูกจันเพราะไม่อยากให้ใครมาเด่นกว่าตนเอง จึงทำทุกวิถีทางเพื่อครอบครอง
นภัสกร มิตรเอม รับบท ขุนไกร
นักรบไทย ใจห้าวหาญ รูปร่างแมน บึกบึน เท่ สง่างาม รบเก่ง พูดจามีหลักการ รักชาติบ้านเมือง ยิ่งกว่าชีวิต ร่วมกับพระยาตากนำทัพไปตีเมืองจันได้สำเร็จ เสียสละความรักของตัวเองได้เพื่อชาติบ้านเมือง
ศุภกรณ์ กิจสุวรรณ รับบท ต้อม
อดีตผู้กำกับมือดีของเสี่ยเกรียง แต่เด็กรุ่ใหม่ไฟแรงกว่าเลยตกกระป๋อง เป็นคนรักเดียวใจเดียวและยอมทำทุกอย่างเพื่อให้คนรักสมหวัง รู้ทั้งรู้ว่าเขาหมดรักในตัวเองแล้วก็ตาม
สุคนธวา เกิดนิมิตร รับบท พะยอม
คนรักของขุนไกร ร้ายลึก แต่ความรักไม่สมหวังเพราะขุนไกรต้องแต่งงานกับลูกจัน ทำให้ไม่พอใจ แต่ก็ยังรักขุนไกรไม่เปลี่ยนแปลง ถึงจะร้ายแต่ก็ไม่คิดเผาบ้านเผาเมืองตัวเอง เมื่อพ่อถลำผิดจึงขอตัดพ่อตัดลูกเพราะไม่ขอทรยศชาติบ้านเมือง
โจโจ้ ไมอ๊อกซิ  รับบท คะนึง
เพื่อนซี้มาร์คเป็นคนเขียนบทอารมณ์ขัน มีความเชื่อในเรื่องการย้อนอดีตทุลุมิติ มีโลกจินตการณ์สูง เป็นคนจริงใจ รักเพื่อน
นิธิชัย ยศอมรสุนทร รับบท  ชิต
พระเอกเกาหลี รูปหล่อ สำอาง ฝีมือการแสดงอ่อนหัด ถูกปั่นหัวเพื่อเป็นเครื่องมือของต้อม เป็นคนรักจริง หลงรักลูกจัน ทั้งที่รู้ว่าเป็นไปไม่ได้
อำเภอไชโย

ระวังสับสนกับ อำเภอไชยา
| อำเภอไชโย |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chaiyo
พระมหาพุทธพิมพ์ วัดไชโยวรวิหารวัดบ้านป่าวัดไทรย์นิโคธารามวัดกำแพง
คำขวัญ: หมูทุบลือเลื่อง   พระเครื่องเกษไชโย   ผักตบโชว์จักสาน   มะกรูดหวานเชื่อมใจ
แผนที่จังหวัดอ่างทอง เน้นอำเภอไชโย
พิกัด: 14°38′57″N 100°28′43″E﻿ / ﻿14.64917°N 100.47861°E﻿ / 14.64917; 100.47861
ประเทศ:  ไทย
จังหวัด: อ่างทอง
พื้นที่
 • ทั้งหมด: 72.326 ตร.กม. (27.925 ตร.ไมล์)
ประชากร (2566)
 • ทั้งหมด: 22,058 คน
 • ความหนาแน่น: 304.98 คน/ตร.กม. (789.9 คน/ตร.ไมล์)
รหัสไปรษณีย์ : 14140
รหัสภูมิศาสตร์: 1502
ที่ตั้งที่ว่าการ: ที่ว่าการอำเภอไชโย หมู่ที่ 4 ถนนสายเอเชีย กิโลเมตรที่ 110 ตำบลจรเข้ร้อง อำเภอไชโย จังหวัดอ่างทอง 14140
 ส่วนหนึ่งของสารานุกรมประเทศไทย
ไชโย เป็นอำเภอหนึ่งของจังหวัดอ่างทอง
ที่ตั้งและอาณาเขต

อำเภอไชโยมีอาณาเขตติดต่อใกล้เคียงดังนี้
ทิศเหนือ ติดต่อกับอำเภอพรหมบุรี (จังหวัดสิงห์บุรี)
ทิศตะวันออก ติดต่อกับอำเภอท่าวุ้ง อำเภอเมืองลพบุรี (จังหวัดลพบุรี) อำเภอบ้านแพรก และอำเภอมหาราช (จังหวัดพระนครศรีอยุธยา)
ทิศใต้ ติดต่อกับอำเภอเมืองอ่างทอง
ทิศตะวันตก ติดต่อกับอำเภอโพธิ์ทอง
ประวัติ

บ้านไชโยสันนิษฐานว่าอาจตั้งขึ้นเมื่อราวปี พ.ศ. 2128 ในคราวที่สมเด็จพระนเรศวรมหาราชและสมเด็จพระเอกาทศรถได้กรีธาทัพไปรบกับทัพของพระเจ้าเชียงใหม่ในบริเวณที่เป็นอำเภอไชโย ซึ่งจากประวัติศาสตร์ปรากฏว่ามีเพียงชื่อ "บ้านชะไว" และ"บ้านสระเกษ" เท่านั้น พระยาโบราณราชธานินทร์ (พร เดชะคุปต์) สันนิษฐานว่าบ้านไชโยตั้งขึ้นหลังเสร็จสิ้นสงครามดังกล่าว และเพราะเหตุที่ชนะทัพพระเจ้าเชียงใหม่จึงได้ชื่อว่า "บ้านไชโย"
อำเภอไชโยนี้เดิมชาวบ้านเรียกว่า อำเภอบ้านมะขาม เมื่อบ้านไชโยตั้งเป็นอำเภอเมื่อประมาณปี พ.ศ. 2439 โดยทางราชการได้นำชื่อวัดและหมู่บ้านตำบลไชโยมาเป็นชื่ออำเภอ ส่วนชื่ออำเภอบ้านมะขามก็ยกเลิกไป และแม้ที่ว่าการอำเภอจะตั้งอยู่ที่ตำบลจรเข้ร้องก็ไม่ได้ชื่อว่าอำเภอจรเข้ร้อง กลับได้ชื่อว่า อำเภอไชโย เพราะถือว่าชื่อไชโยเป็นสิริมงคลมากกว่า
การแบ่งเขตการปกครอง > การปกครองส่วนภูมิภาค

อำเภอไชโยแบ่งเขตการปกครองย่อยออกเป็น 9 ตำบล 51 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | จรเข้ร้อง | Chorakhe Rong | 7 | 2,847 |
| 2. | ไชยภูมิ | Chaiyaphum | 8 | 3,295 |
| 3. | ชัยฤทธิ์ | Chaiyarit | 6 | 3,165 |
| 4. | เทวราช | Thewarat | 7 | 1,948 |
| 5. | ราชสถิตย์ | Ratchasathit | 7 | 2,266 |
| 6. | ไชโย | Chaiyo | 7 | 2,761 |
| 7. | หลักฟ้า | Lak Fa | 3 | 1,488 |
| 8. | ชะไว | Chawai | 3 | 2,967 |
| 9. | ตรีณรงค์ | Tri Narong | 3 | 1,488 |
การแบ่งเขตการปกครอง > การปกครองส่วนท้องถิ่น

ท้องที่อำเภอไชโยประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลไชโย ครอบคลุมพื้นที่ตำบลจรเข้ร้อง ตำบลไชยภูมิ ตำบลหลักฟ้า ตำบลชะไว และตำบลตรีณรงค์ทั้งตำบล รวมถึงบางส่วนของหมู่ที่ 1, 4 ของตำบลชัยฤทธิ์
เทศบาลตำบลเกษไชโย ครอบคลุมพื้นที่ตำบลไชโยทั้งตำบล (สุขาภิบาลเกษไชโยเดิม)
องค์การบริหารส่วนตำบลชัยฤทธิ์ ครอบคลุมพื้นที่หมู่ 2–3, 5–6 และบางส่วนของหมู่ที่ 1, 4 ของตำบลชัยฤทธิ์
องค์การบริหารส่วนตำบลเทวราช ครอบคลุมพื้นที่ตำบลเทวราชทั้งตำบล
องค์การบริหารส่วนตำบลราชสถิตย์ ครอบคลุมพื้นที่ตำบลราชสถิตย์ทั้งตำบล
แหล่งข้อมูลอื่น

www.amphoe.com
การท่องเที่ยวแห่งประเทศไทย
สารอาหารสำหรับพืช

ธาตุอาหารสำหรับพืช หมายถึง ธาตุอาหารที่จำเป็นสำหรับการเติบโตของพืช ซึ่งสามารถถูกจัดได้จากเกณฑ์คือ (1) ถ้าเกิดพืชขาดสารอาหารนี้แล้ว ทำให้พืชไม่สามารถเติบโตตามวงจรชีวิตได้ตามปกติ หรือ (2) สารนั้นเป็นส่วนประกอบที่สำคัญของพืชหรือส่วนประกอบของสารตัวกลางในกระบวนการสร้างและสลายของสารนั้นๆ (metabolite)
สารอาหารที่จำเป็นสำหรับพืช สามารถแบ่งตามปริมาณที่ปรากฏในเนื้อเยื่อพืช ได้เป็น
ธาตุอาหารหลัก (primary macronutrients) ได้แก่ ไนโตรเจน (N), ฟอสฟอรัส (P), และ โพแทสเซียม (K)
ธาตุอาหารรอง (secondary macronutrients) ได้แก่ แคลเซียม (Ca),แมกนีเซียม (Mg), และ ซัลเฟอร์(กำมะถัน) (S)
ธาตุรอาหารเสริม (micronutrients) ได้แก่ แมงกานีส (Mn),คอปเปอร์ (ทองแดง) (Cu),คลอรีน (Cl), เฟอรัส (เหล็ก) (Fe), โบรอน (B), ซิงค์ (สังกะสี) (Zn), โมลิบดินัม (Mo)
มหาสารอาหาร (macronutrients) คือสารอาหารที่พืชต้องการในปริมาณมาก หรือว่าเป็นสารที่มีอยู่ในเนื้อเยื่อของพืชในปริมาณมาก (0.2% ถึง 4% โดยน้ำหนักแห้ง)
จุลสารอาหาร คือสารที่มีอยู่ในเนื้อเยื่อของพืชในปริมาณไม่มาก และวัดเป็นหน่วย ppm โดยมีปริมาณอยู่ในช่วงตั้งแต่ 5 ถึง 200 ppm หรือ น้อยกว่า 0.02% โดยน้ำหนักแห้ง
พืชสามารถรับสารอาหารทางดินได้โดยการแลกเปลี่ยนประจุ โดยที่รากฝอยจะปล่อยประจุไฮโดรเจน (H+) ลงไปในดิน และประจุไฮโดรเจนนี้จะไปแทนที่ไอออนประจุบวกที่อยู่ในดิน (ซึ่งเป็นประจุลบ) จึงทำให้สารอาหารที่อยู่ในรูปประจุบวกสามารถถูกรากดูดซึมเข้าไปได้
เรื่องของสารอาหารพืชเป็นเรื่องที่เข้าใจได้ยาก ส่วนหนึ่งเนื่องมากจาก ความหลากหลายของชนิดและพันธุ์พืช อีกส่วนหนึ่งเนื่องจากปริมาณสารอาหารที่พืชต้องการเป็นเรื่องละเอียดอ่อน กล่าวคือ พืชต้องการสารอาหารในปริมาณที่เพียงพอและไม่มากเกินไป ถ้าเมื่อพืชได้รับสารอาหารไม่เพียงพอ จะเกิดอาการขาดสารอาหาร แต่ถ้าได้รับมากเกินไปสารอาหารนั้นก็จะเป็นพิษต่อพืชได้ นอกจากนั้นการขาดสารอาหารบางตัว อาจแสดงผลเหมือนกับการเป็นพิษของการได้รับสารอาหารอีกตัวมากเกินไป การที่พืชได้รับสารอาหารบางตัวมากไปก็ส่งผลทำให้พืชขาดธาตุอาหารตัวอื่นได้ และการได้รับธาตุอาหารบางตัวน้อยไปก็อาจส่งผลต่อการดูดซึมของสารอาหารตัวอื่นได้เช่นกรณีของการที่พืชขาด SO2-3 ทำให้การดูดซึม NO-3 ทำได้ไม่ดี หรือ การที่ NH+4 มีอิทธิพลกับการดูดซึมของ K+
สารอาหารแต่ละชนิดของพืช พืชต้องการในปริมาณที่พอเหมาะหากน้อยไปจะแสดงอาการขาดสารอาหาร หรือ หากได้รับมากเกินไปก็จะเป็นพิษกับพืชได้
กระบวนการที่สำคัญในการดูดซึมธาตุอาหารของพืช

พืชสามารถรับสารอาหารที่จำเป็นได้จากดินโดยผ่านทางราก  และได้จากอากาศ (ส่วนใหญ่คือ คาร์บอน ไฮโดรเจน และ ออกซิเจน) โดยผ่านทางใบ
หน้าที่ของธาตุอาหาร

ธาตุอาหารแต่ละตัวมีหน้าที่ต่างๆกัน